స్వీడన్
స్వీడన్ (స్వీడన్ సామ్రాజ్యం) ఉత్తర యూరప్‌కు చెందిన ఒక దేశము. స్కాండినేవియా ద్వీపకల్పానికి చెందిన ఒక నార్డిక్ కౌంటీ. 1995 జనవరి 1 నుంచి యూరోపియన్ యూనియన్ లో భాగమైంది. దీని రాజధాని నగరం స్టాక్ హోం.దేశ ఉత్తర మరయి పశ్చిమ సరిహద్దులలో నార్వే, తూర్పు సరిహద్దులో ఫిన్‌లాండ్,ఆగ్నేయ సరిహద్దులో డెన్మార్క్ ఉన్నాయి.దీని వైశాల్యం 449,964 చ.కి.మీ. స్వీడన్ వైశాల్యపరంగా చూస్తే యూరప్ లో ఐదవ మరియు పశ్చిమ యూరప్లో మూడవ అతి పెద్ద దేశం. అయితే ఇక్కడ మెట్రోపాలిటన్ నగరాలను మినహాయిస్తే మిగతా ప్రాంతాలలో జన సాంద్రత చ.కి.మీకు 20 మాత్రమే. 84% శాతం మంది నగరాలలోనే నివసిస్తారు. నగరాల మొత్తం వైశాల్యం దేశ వైశాల్యంలో 1.3% మాత్రమే.జనసంఖ్య 10 మిలియన్లు. ఇక్కడి ప్రజల జీవన ప్రమాణాలు చాలా మెరుగ్గా ఉంటాయి. ఇది చాలా ఆధునికమైన మరియు స్వేచ్ఛాయుతమైన దేశం. పర్యావరణ సంరక్షణ, వాతావరణ సమతౌల్యాన్ని పాటించడానికి ప్రభుత్వం ఇచ్చే ప్రాధాన్యతను అక్కడి ప్రజలు మనస్ఫూర్తిగా ఆహ్వానిస్తారు.దేశంలో 2.3 మిలియన్ల ప్రజలు విదేశీ నేపథ్యం కలిగి ఉన్నారు.జనసాంధ్రత చ.కి.మీ 22. ప్రజలు అధికంగా దక్షిణ భూభాగంలో అధికంగా ఉన్నారు.ఇక్కడ దాదాపు దేశంలో సగం మంది ప్రజలు నివసిస్తున్నారు.నగరప్రాంతాలలో దాదాపు 85% ప్రజలు నివసిస్తున్నారు.
స్వీడన్
స్వీడిష్ వైకింగ్ యుగం సుమారు 8 వ శతాబ్దం నుండి 11 వ శతాబ్దం వరకు కొనసాగింది. స్వీడన్ వైకింగ్స్ మరియు గుతర్లు ప్రధానంగా తూర్పు మరియు దక్షిణప్రాంతాలలో ప్రయాణించి ఫిన్లాండ్, బాల్టిక్ దేశాలు, రష్యా, బెలారస్, ఉక్రెయిన్, నల్ల సముద్రం మరియు బాగ్దాద్ వరకు వెళ్ళారని విశ్వసిస్తున్నారు.వారి మార్గాలు డ్నీపర్ దక్షిణప్రాంతంలోని కాంస్టాంటినోపుల్కు వెళ్లాయి. దానిపై వారు పలు రైడ్లను నిర్వహించారు. బైజాంటైన్ చక్రవర్తి థియోఫిలోస్ యుద్ధంలో వారి గొప్ప నైపుణ్యాలను గమనించాడు. వరంగియన్ గార్డ్ అని పిలిచే తన వ్యక్తిగత అంగరక్షకునిగా సేవ చేయడానికి వారిని ఆహ్వానించాడు. స్వీడిష్ వైకింగ్స్ రస్ అని కీవన్ రస్ వ్యవస్థాపక తండ్రులు అని నమ్ముతారు. అరబ్ ప్రయాణికుడు ఇబ్న్ ఫాడ్లాన్ ఈ వైకింగ్స్‌ను క్రింది విధంగా వివరించాడు: